# 2.2 Abrindo as ás

# Que tipo de historia estou lendo?

Duración: 15 minutos Agrupamento: individual e grupal

Imos traballar en grupos cun reto teatral!

Cada grupo recibirá un fragmento moi curto dunha obra diferente:

- unha escena de comedia
- unha escena de traxedia
- un diálogo adaptado de O principiño (peza didáctica)
- unha escena de Ícaras (drama actual)

## Lectura facilitada

Agora traballaremos por grupos.

Faremos un reto teatral!

Cada grupo recibirá un fragmento dunha obra.

Un fragmento é un anaco dun texto.

Estes fragmentos serán distintos.

Haberá unha escena de comedia.

Haberá unha escena de traxedia.

Haberá un diálogo adaptado de O Principiño.

Haberá unha escena de Ícaras.

Lembra que O Principiño é unha obra didáctica, que quere ensinar algo.

E lembra que Ícaras é un drama da nosa época.

## Audio

audio/mpeg

## Que teño que facer?

Le en voz alta o fragmento para meterte na escena.

Comenta no grupo:

- Que emocións transmite?
- Quen fala? Como son os personaxes?
- É serio, divertido, reflexivo…?
- Decidide a que tipo de obra pertence: traxedia, comedia, drama ou peza didáctica.
- Explicade por que escolles ese subxénero.

O obxectivo é descubrir xuntas e xuntos como funcionan os textos teatrais e aprender a identificar os seus tons e características… coma verdadeiros críticos e críticas de teatro!

## Lectura facilitada

Agora tes que ler o fragmento en voz alta.

Lelo en voz alta serve para coñecer a escena e meterse nela.

Despois de lelo, responde co teu grupo as seguintes preguntas:

Que emocións transmite o que liches?

Quen fala nese anaco?

Como son os personaxes que aparecen?

É un fragmento serio?

É un fragmento divertido?

É un fragmento que serve para pensar?

A que tipo de obra pertence?

É un fragmento dunha traxedia?

É un fragmento dunha comedia?

É un fragmento dun drama?

É un fragmento dunha obra didáctica?

Explicade por que pertence a un deses subxéneros.

O obxectivo desta actividade é descubrir como funcionan os textos teatrais.

Outro obxectivo é coñecer como é cada un deses tipos de texto.

O máis bonito é descubrilo xuntas e xuntos!

Con todo o que aprendiches xa sabes moitísimo sobre teatro!

Coma se foses unha crítica ou un crítico teatral!

## Audio

audio/mpeg

# Agora elixes ti

Despois da posta en común, ti escolles a tarefa que máis che guste ou que mellor se adapte ao teu estilo de aprender. Escolla libre, sen presións: todas as opcións valen para demostrar o que sabes.

## Clasifica os subxéneros teatrais

Completa un cadro de clasificación no que tes que escribir:

- un exemplo de traxedia,
- un de comedia,
- un de drama,
- un de peza didáctica.

Podes empregar os fragmentos que xa traballamos ou inventar os teus propios exemplos, sempre que encaixen co ton e as características de cada subxénero.

Obxectivo: reforzar o vocabulario teatral e aprender a distinguir que fai que unha escena sexa tráxica, cómica, dramática ou didáctica.

## Representa o teatro en imaxes

Debuxa ou crea un cartel ilustrado para representar os catro subxéneros dramáticos.
Usa cores, símbolos e formas para mostrar o ton de cada un:

- traxedia → tristeza, conflito forte
- comedia → humor, sorpresa
- drama → emocións intensas
- peza didáctica → mensaxe ou aprendizaxe

Podes facelo a man ou cunha ferramenta dixital.

Obxectivo: comprender os xéneros a través da creatividade e expresar visualmente as emocións que transmite cada tipo de obra.

## Audio

audio/mpeg

# Pensa e escolle a resposta axeitada

# Pregunta

Nun texto teatral, as anotacións en cursiva ou entre parénteses son as partes que escriben os personaxes para falaren entre eles.

# Respostas

Opción 1

Falso

Opción 2

Verdadeiro

# Retroalimentación

Correcto ✅ - Nun texto teatral, as anotacións aparecen en cursiva ou entre parénteses para que a persoa que le se decate de que iso non forma parte dos diálogos, senón que é unha indicación que o escritor ou a escritora introduciu para complementar a escena. Polo tanto, non é unha parte escrita polos personaxes.

Incorrecto ❌ - Nun texto teatral, as anotacións aparecen en cursiva ou entre parénteses para que a persoa que le se decate de que iso non forma parte dos diálogos, senón que é unha indicación que o escritor ou a escritora introduciu para complementar a escena. Polo tanto, non é unha parte escrita polos personaxes.

# Solución

1. Opción correcta (Retroalimentación)
2. Incorrecto (Retroalimentación)

# Pregunta

Cal destas opcións describe un fragmento coherente dunha traxedia?

# Respostas

Opción 1

Personaxes que afrontan un conflito serio e consecuencias graves.

Opción 2

Escena centrada en situacións absurdas e humorísticas.

Opción 3

Un xogo de linguaxe sen ningún problema importante.

# Retroalimentación

Correcto ✅ - A traxedia caracterízase por tratar temas serios que adoitan acabar con consecuencias graves para os protagonistas. Polo tanto, nunha traxedia non aparecerán situacións humorísticas ou absurdas (aínda que estas poderían aparecer nunha traxicomedia) nin xogos de linguaxe sen problemas importantes.

Incorrecto ❌ - A traxedia caracterízase por tratar temas serios que adoitan acabar con consecuencias graves para os protagonistas. Polo tanto, nunha traxedia non aparecerán situacións humorísticas ou absurdas (aínda que estas poderían aparecer nunha traxicomedia) nin xogos de linguaxe sen problemas importantes.

Incorrecto ❌ - A traxedia caracterízase por tratar temas serios que adoitan acabar con consecuencias graves para os protagonistas. Polo tanto, nunha traxedia non aparecerán situacións humorísticas ou absurdas (aínda que estas poderían aparecer nunha traxicomedia) nin xogos de linguaxe sen problemas importantes.

# Solución

1. Opción correcta (Retroalimentación)
2. Incorrecto (Retroalimentación)
3. Incorrecto (Retroalimentación)

# Pregunta

Nunha peza didáctica, o máis importante é transmitir unha mensaxe ou aprendizaxe ao público.

# Respostas

Opción 1

Verdadeiro

Opción 2

Falso

# Retroalimentación

Correcto ✅ - O Dicionario da Real Academia Galega define o adxectivo didáctico como "Propio ou axeitado para ensinar ou instruír, ou que encerra unha ensinanza". Unha peza didáctica, xa que logo, ten como finalidade ensinar a través do teatro para que o público aprenda ao mesmo tempo que se entretén.

Incorrecto ❌ - O Dicionario da Real Academia Galega define o adxectivo didáctico como "Propio ou axeitado para ensinar ou instruír, ou que encerra unha ensinanza". Unha peza didáctica, xa que logo, ten como finalidade ensinar a través do teatro para que o público aprenda ao mesmo tempo que se entretén.

# Solución

1. Opción correcta (Retroalimentación)
2. Incorrecto (Retroalimentación)

# Pregunta

Que elemento NON aparece nun texto teatral?

# Respostas

Opción 1

Anotacións

Opción 2

Diálogos

Opción 3

Narrador omnisciente

# Retroalimentación

Incorrecto ❌ - O narrador omnisciente é un elemento propio da narrativa que non pode aparecer na literatura dramática porque nun texto teatral non hai narrador, senón que son os propios personaxes os que fan avanzar a acción a medida que dialogan entre eles.

Incorrecto ❌ - O narrador omnisciente é un elemento propio da narrativa que non pode aparecer na literatura dramática porque nun texto teatral non hai narrador, senón que son os propios personaxes os que fan avanzar a acción a medida que dialogan entre eles.

Correcto ✅ - O narrador omnisciente é un elemento propio da narrativa que non pode aparecer na literatura dramática porque nun texto teatral non hai narrador, senón que son os propios personaxes os que fan avanzar a acción a medida que dialogan entre eles.

# Solución

1. Incorrecto (Retroalimentación)
2. Incorrecto (Retroalimentación)
3. Opción correcta (Retroalimentación)

# Pregunta

Un fragmento é incoherente se mestura tons moi diferentes, como un chiste no medio dunha escena tráxica sen relación co resto da conversa.

# Respostas

Opción 1

Verdadeiro

Opción 2

Falso

# Retroalimentación

Correcto ✅ - Aínda que nun texto teatral haxa cambios de rexistro, é importante que todo sexa coherente e que as bromas teñan relación co diálogo que manteñen os personaxes e, tamén, co ton xeral da peza.

Incorrecto ❌ - Aínda que nun texto teatral haxa cambios de rexistro, é importante que todo sexa coherente e que as bromas teñan relación co diálogo que manteñen os personaxes e, tamén, co ton xeral da peza.

# Solución

1. Opción correcta (Retroalimentación)
2. Incorrecto (Retroalimentación)

# Pregunta

Cando les un diálogo no que dous personaxes discuten emocionalmente sobre un problema persoal sen chegar ao humor nin ao final tráxico, estás probablemente diante dun:

# Respostas

Opción 1

Drama

Opción 2

Comedia

Opción 3

Traxedia

# Retroalimentación

Correcto ✅ - O drama diferénciase da traxedia en que as consecuencias dos problemas dos personaxes son serios pero non chegan a ser tan graves. Ao mesmo tempo, diferénciase da comedia en que os conflitos que xorden non se tratan con humor nin dun xeito tan relaxado.

Incorrecto ❌ - O drama diferénciase da traxedia en que as consecuencias dos problemas dos personaxes son serios pero non chegan a ser tan graves. Ao mesmo tempo, diferénciase da comedia en que os conflitos que xorden non se tratan con humor nin dun xeito tan relaxado.

Incorrecto ❌ - O drama diferénciase da traxedia en que as consecuencias dos problemas dos personaxes son serios pero non chegan a ser tan graves. Ao mesmo tempo, diferénciase da comedia en que os conflitos que xorden non se tratan con humor nin dun xeito tan relaxado.

# Solución

1. Opción correcta (Retroalimentación)
2. Incorrecto (Retroalimentación)
3. Incorrecto (Retroalimentación)

# Pregunta

Unha comedia pode tratar un tema serio sempre que o faga cun ton humorístico.

# Respostas

Opción 1

Verdadeiro

Opción 2

Falso

# Retroalimentación

Correcto ✅ - A graza da comedia é o feito de tratar calquera tema da existencia dos personaxes, aínda que sexa serio (a morte dun ser querido, por exemplo) en clave de humor. Este tratamento humorístico permite que o público se divirta durante a representación teatral, a pesar da gravidade dos temas que se tratasen.

Incorrecto ❌ - A graza da comedia é o feito de tratar calquera tema da existencia dos personaxes, aínda que sexa serio (a morte dun ser querido, por exemplo) en clave de humor. Este tratamento humorístico permite que o público se divirta durante a representación teatral, a pesar da gravidade dos temas que se tratasen.

# Solución

1. Opción correcta (Retroalimentación)
2. Incorrecto (Retroalimentación)

# O teatro que xa coñecías (ou pensabas que coñecías...)

Pensa en todo o que fuches descubrindo sobre o teatro grazas a estas últimas actividades.

Que tipo de historias ou emocións che gustan máis: as que fan rir, chorar ou pensar?

No teu diario de aprendizaxe escribe, grava ou debuxa algo que aprendiches sobre o teatro e engade dúas palabras novas que queiras lembrar.

## Lectura facilitada

Para facer este diario de aprendizaxe podes pensar en todo o que fuches aprendendo.

Que aprendiches sobre o teatro?

Que descubriches que aínda non sabías sobre o teatro?

Xa sabes que tipo de historias che gustan máis?

As historias que te fan rir?

As que te fan chorar?

As que che axudan a pensar?

Podes escribir o que creas no teu diario de aprendizaxe.

Tamén podes facer un debuxo ou gravar un audio.

E, para acabar, escribe dúas palabras novas que che gustasen.

Dúas palabras que queiras lembrar.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)